stanford-oval/wikipedia huggingface dataset:
יחסי הונג קונג – צרפת
ביקורים רמי דרג > להונג קונג

7-8 במרץ 2013 גב' פלר פלרין, סגנית השר האחראי על חברות קטנות ובינוניות, חדשנות וכלכלה דיגיטלית
26-27 באפריל 2013 מר פייר מוסקוביצ'י, שר הכלכלה והאוצר
5-6 במאי 2013 מר לורן פביוס, שר לענייני חוץ
25-26 בפברואר 2016 מר מישל סאפין, שר האוצר והחשבונות הציבוריים
24-25 במאי 2016 מר מתיאס פקל, מזכיר המדינה לסחר חוץ, קידום תיירות וצרפת בחו"ל
ביקורים רמי דרג > לצרפת

31 במאי 2013 מר גרגורי סו, מזכיר פיתוח ומסחר ופיתוח כלכלי
20-21 בנובמבר 2013 מר ג'ון צאנג, מזכיר האוצר, השתתפות בפורום המשותף לפריז אירופה - HKMA בנושא בינאום הרנמינבי; ריאיון עם P. MOSCOVICI, שר הכלכלה והאוצר
28-29 אוקטובר 2014 מר ג'ון צאנג, מזכיר האוצר; משוחח עם שר החוץ והפיתוח הבינלאומי ועם מר מתיאס FEKL, מזכיר המדינה לסחר חוץ, קידום תיירות וצרפת בחו"ל
6 ביולי 2015 מר וונג קם-סינג, מזכיר איכות הסביבה
7-9 ביוני 2016 מר לונג צ'ון-יינג, ראש הרשות המבצעת של הונג קונג
תקריות > 1884 שביתה והתפרעות נגד צרפת

עובדי הרציף של הונג קונג במחנה הוומפואה, האנג הום פתחו בשביתה נגד צרפת ב-11 בספטמבר 1884 במטרה למחות על מעורבות צרפת בסין הודו-סין, ים סין הדרומי וטאיוואן. העובדים המעורבים נעצרו על ידי משטרת הונג קונג המלכותית ונקנסו על ידי בית המשפט. לאחר מכן התרחשה מהומה שהתחילה ב-3 באוקטובר. משא ומתן בין הממשלה למפגינים הביא בסופו של דבר להחזרת הקנס לעובדים. השביתה וההתפרעות לטווח הארוך השפיעו על הפיצוי והאספקה של הצי הצרפתי. הצרפתים התמודדו עם מספר נסיגות צבאיות בהודו סין ובטאיוואן בסוף 1884 ותחילת 1885, אך בסופו של דבר זכו בהצלחה דיפלומטית עם הכרת הפרוטקטורט הצרפתי על אנם וטונקין בהסכם טיונשין שהושלם ב-9 ביוני 1885.
תקריות > תנועת המטריה בשנת 2014

בסתיו 2014, הונג קונג ראתה מחאה רחבה, תנועת המטריה, בשאיפה לדמוקרטיה מלאה בהונג קונג. משרד החוץ הצרפתי הביע כי המשרד "עוקב מקרוב אחר הפגנות הרחוב בהונג קונג" והדגיש את זכותה של הונג קונג לצעוד בשלום. דובר משרד החוץ הצרפתי, רומין נדאל, הביע כי "אנו עוקבים מקרוב אחר התפתחות המצב ואנו חוזרים על זיקתנו לזכות להפגין בשלום".
משה גאון

ערך זה עוסק במשה גאון יועץ אסטרטגי פוליטי. אם התכוונתם להיסטוריון, חוקר יהדות המזרח, וביבליוגרף, ראו .
| --- | --- |

משה גאון ב"שבתרבות" ברמת גן
 לידה:  4 ביולי 1964 (בן 60) פתח תקווה, ישראל 
 מדינה:  ישראל 
 השכלה:  אוניברסיטת נורת'ווסטרן (1990)  אוניברסיטת תל אביב 
 
משה גאון (נולד ב-4 ביולי 1964) הוא יועץ אסטרטגי פוליטי בינלאומי, אסטרטג שיווק ופרסום, יזם ומשקיע בחברות היי טק, איש עסקים ומבעלי חברת גאון אחזקות.
חיים אישיים

גאון גרוש ואב לארבעה ילדים.
אחיו הוא העיתונאי והמחזאי בעז גאון ודודו הוא הזמר והשחקן יהורם גאון.
גאון התגורר בכפר הס וכעת מתגורר בתל אביב.
הערות שוליים

↑  פרוטוקול מס' מישיבת הוועדה לענייני ביקורת המדינה, 20 בדצמבר 2000, אתר הכנסת
↑  נורית פלתר,'"`UNIQ--nowiki-00000001-QINU`"'"עמותת ברק פיקטיבית, על חבריה להחזיר מיליוני שקלים", באתר ynet, 9 בספטמבר 2003
↑  '"`UNIQ--nowiki-00000003-QINU`"'ערן אזרן,'"`UNIQ--nowiki-00000004-QINU`"'משה גאון מעביר את השליטה בגאון אחזקות לוויולה - בדיסקאונט של 30%, באתר TheMarker‏, 21 במרץ 2013
1 2  KILLER INSTINCT, Ktav Publishing House (באנגלית)
| --- | --- |
בקרת זהויות :  NLI: 987007412461405171  BnF: cb16704350j (data)  ISNI: 0000 0004 1837 1176  LCCN: no2018176995  VIAF: 305143334   WorldCat (עם VIAF): 305143334 
הספר Killer Instinct המהדורה המורחבת באנגלית, 2024
טורבן

מוכר טורבנים טוארג בשוק ליד טימבוקטו.
טוּרְבַּן (מאיטלקית: Turbante, טוּרְבַּאנְטֶה; בערבית: عِمَامَة, עִמַאמַה; בהינדי: पगड़ी, פֵּגְרִי; בפרסית: دستار, דַסְתָאר) הוא כיסוי ראש המורכב מצעיף או פיסת בד ארוכה הנכרכת סביב הראש או סביב כובע פנימי, הנחבש באופן מסורתי על ידי גברים בתרבויות של רחבי יבשת אסיה.
ישנם סוגי טורבנים רבים הנבדלים זה מזה באורכם, סוג הבד שממנו הם עשויים, וכן צבע הבד. אורך הבד שממנו עשוי הטורבן, כשהוא פרוס, משתנה ממקום למקום אך לעיתים נדירות בלבד הוא עולה על 5 מטרים.
הפרסים הקדומים לבשו כובע חרוטי שלפעמים הוקף על ידי רצועות אריג, שיכול להיחשב כמקור מוקדם של הטורבן. הטורבן לא היה פריט לבוש שכיח בקרב הטורקים, אולם היה נפוץ מאוד בקרב סולטאני האימפריה העות'מאנית.
בהודו

גם כיום, הטורבן הוא פריט לבוש נפוץ מאוד בהודו, ובפרט אצל הסיקים. כעשרה אחוזים מההודים חובשים טורבן. בתרבות המערב ובעיקר בסרטים מצוירים, אנשים לבושי טורבן כמעט תמיד מזוהים כהודים.
הטורבן מזוהה כמעט מיידית אל הסיקיזם, והוא אחד ממאפייני הסיקים. הסיקים לובשים את הטורבן לאחר הטבילה לשם הטהרות. לסיקים אסור להסתפר ולחתוך את שיערם ולכן הם חובשים טורבן כדי לאסוף את שערותיהם. רוב האנשים הלובשים טורבן בארצות מערביות הם סיקים.
אצל עמים אחרים בהודו יש לטורבן משמעויות שונות. ישנם וריאציות שונות לטורבנים, ובעבר, ובחלקים מסוימים של הודו אפילו היום, הם העידו על מעמדו החברתי של האדם החובש אותם. בעוד הרג'ות והסולטאנים לבשו טורבן מבד יקר המשובץ באבני חן, כרכו האיכרים ופשוטי העם סביב ראשם מן מגבת או סחבה פשוטה.
בתרבות הערבית

בתרבות הערבית, לטורבן נשמרה חשיבות מיוחדת. בעבר, ערבים רבים לבשו טורבנים שהיוו עבורם מקור לגאווה ולהשתייכותם הדתית; לקיחת הטורבן של אדם כלשהו נחשבה לאקט משפיל, ונגיעה בטורבן של מישהו נחשב למעשה מעליב. לטורבן גם הייתה חשיבות גדולה בחיי היום-יום, בהדיפת החול לבל יכנס לעיניים והגנת הפנים מחום ואור השמש החזקים והתנאים הקשים השוררים במדבר.
בארצות המפרץ הפרסי, הוחלף אט אט הטורבן בצעיף בצבעים לבן ואדום שכיסה גם את העורף, דבר שהתפתח לכאפייה המודרנית. למרות זאת, הטורבן המסורתי עדיין נפוץ בעומאן, ונחבש על ידי הסולטאן לשעבר קאבוס בן סעיד אאל סעיד ויורשו היית'ם בן טארק אאל סעיד.
מנהיגים איסלאמים רבים חובשים בימינו טורבנים, במיוחד מנהיגים שיעים. לדוגמה, האייתולה רוחאללה ח'ומייני שחבש טורבן שחור איראני מסורתי, האייתולה עלי חמנאי, השייח חסן נסראללה מנהיג החזבאללה, וכן מורדים רבים ברחבי העולם. הצבע השחור של הטורבנים האיראנים הוא משום שזה היה צבעו, על פי המסורת, של טורבנו של סאהייד, צאצא הנביא מוחמד.
סוגי טורבנים

טורבן סיקי – הטורבן הסיקי בדרך כלל בצבע כחול כהה או שחור. הסיקים לא גוזרים את שיערם כדי לא לבזות את יצירתו של אלוהים, ולכן הם אוספים את כל שערם ומצמידים אותו לקרקפת, ואז קושרים את הטורבן מהעורף ומעלה. מתחת לטורבן חובשים לרוב כיסוי לבן דק למען הידוק השיער.
טורבן ערבי – חכמי דת מארצות ערב, בעיקר מתימן, נהגו לחבוש מן כובע - טורבן שנקרא קלאנסווא (kalansuwa). טורבנים אלה היו קטנים יותר, והיו בנויים בצורה כדורית או בצורת חרוט. בדרך כלל, הטורבן היה בגוונים של לבן, כחול או אדום.
טורבן אפגני – הגברים באפגניסטן לבשו מאז ומתמיד טורבנים ססגוניים, אפילו בזמן שלטון הטליבאן השמרן. בדרך כלל, הטורבן לא נכרך עד הסוף והבד נתלה באופן רופף על הגוף.
טורבן הודי – אנשים בכל רחבי הודו לבשו ועדיין לובשים טורבן המעיד על שיוכם הדתי וכן על מעמדם החברתי. פעמים רבות, הטורבן ההודי ססגוני מאוד ומועטר באבני חן.
טורבן מדברי – אנשים החיים במדבר לובשים לעיתים קרובות טורבן כחלק מכיסוי גוף כולל הנועד להגן על גופם מסופות חול וכן מחום השמש הקופחת.
טורבן שיעי – חכמי דת שיעים, תלמידים ללימודי דת ומלומדים שיעים לובשים טורבן עגול שחור או לבן, הטורבן הלבן נלבש על ידי כלל המוזכרים ואילו הטורבן השחור נלבש על ידי הגברים שהגנאלוגיה שלהם מקושרת עם עלי בן אבי טאלב או הנביא מוחמד, על מנת להדגיש את שייכותם לנביא, המנהג כנראה התחיל תחת האימפריה הספווית השיעית.
טורבן עות'מאני – תחת ההשפעה הערבית, מתחילתה של האימפריה העות'מאנית עד לתקופת הסולטאן מהמוט השני, הסולטאנים של האימפריה העות'מאנית לבשו טורבן לבן גדול ומהודר כסמל לכבוד, הסולטאנים הפסיקו ללבוש את הטורבן אחרי רפורמת הלבוש כחלק מרפורמות הטנזימאט של מהמוט השני ובנו אבדילמג'יט הראשון.
ראו גם

סיקיות
לבוש מסורתי
אופנה בהודו
מהטמה גנדי הצעיר חבוש בטורבן
מורד עיראקי חובש טורבן מסוג מיוחד, מין שלב ביניים בין הטורבן המסורתי לבין הכאפייה
ברברי בעמק נהר דרה (מרוקו) חובש טורבן
עלי ח'אמנאי ואכבר האשמי רפסנג'אני עם טורבן שחור (סייד) וטורן לבן (שייח')
מרקס בראונלי

מרקס קית' בראונלי (באנגלית: Marques Keith Brownlee; נולד ב-3 בדצמבר 1993) הוא יוטיובר, מבקר טכנולוגיה ויזם אמריקאי. לאורך השנים נהיה בראונלי לאחד ממבקרי הטכנולוגיה הבולטים והמשפיעים ביותר ביוטיוב. נכון למרץ 2025 יש לבראונלי למעלה מ־22.5 מיליון מנויים בכל ערוצי היוטיוב שלו וכ־5 מיליארד צפיות בסך הכל בכל סרטוניו.
ביוגרפיה

בראונלי גדל בעיר מייפלווד שבמדינת ניו ג'רזי. בראונלי פיתח עוד בגיל צעיר עניין רב בטכנולוגיה, ובמיוחד בגאדג'טים ומוצרי אלקטרוניקה. הוא למד בתיכון קולומביה במייפלווד שבניו ג'רזי, וב-21 במרץ 2008, בגיל 14, יצר את ערוץ היוטיוב שלו. הוא החל להעלות לערוץ היוטיוב סרטונים הממוקדים בגאדג'טים בינואר 2009, אשר עסקו במוצרים חדשים או במוצרים שכבר היו בבעלותו.
לאחר סיום התיכון בראונלי למד לאחר מכן במכון סטיבנס לטכנולוגיה, שם התמחה בעסקים וטכנולוגיית מידע. למרות התחייבויותיו האקדמיות הוא המשיך ליצור תכנים רבים לערוץ היוטיוב שלו. כאשר בראונלי סיים את לימודיו במאי 2015 הפך ליוטיובר במשרה מלאה.
ערוץ היוטיוב של בראונלי זכה במהירות לפופולריות רבה הודות לתוכן האינפורמטיבי אשר היה באיכות גבוהה. הביקורות שלו עסקו במגוון רחב של מוצרי אלקטרוניקה, כולל סמארטפונים, מחשבים ניידים, מצלמות וגאדג'טים נוספים.
עם השנים הפך ערוץ היוטיוב של בראונלי לאחד מערוצי ביקורת הטכנולוגיה עם מספר העוקבים הגדול ביותר ועם הצפיות הרבות ביותר ביוטיוב.
משנת 2019 ואילך בראונלי הוא גם המגיש של הפודקאסט "Waveform" אשר ממוקד גם הוא בביקורות לגאדג'טים ומוצרי אלקטרוניקה, ואותו הוא מגיש יחד עם אנדרו מנגנלי, ודייוויד אימל. במסגרת הפודקאסט בראונלי ראיין בין היתר את מארק צוקרברג וקרייג פדריגי.
ב-23 במאי 2024 הוענק לבראונלי תואר דוקטור לשם כבוד מטעם מכון סטיבנס לטכנולוגיה.
הערות שוליים

↑  Brownlee, Marques (12 בפברואר 2014). 1,000,000!. נבדק ב-23 בדצמבר 2021. {{cite AV media}}:  (עזרה)
↑  Brownlee, Marques (18 בדצמבר 2019). 10,000,000!. נבדק ב-23 בדצמבר 2021. {{cite AV media}}:  (עזרה)
↑  Brownlee, Marques (3 בדצמבר 2011). MKBHD Update 7.0. נבדק ב-19 בספטמבר 2018. {{cite AV media}}:  (עזרה)
↑  Brownlee, Marques (10 במרץ 2020). The Truth About the Escobar Folding Phone!. נבדק ב-8 ביוני 2020. {{cite AV media}}:  (עזרה)
↑  "Marques Brownlee: About". YouTube.
↑  "Stevens Student's First Million: Tech Reviewer's YouTube Following Reaches Major Milestone". Stevens Institute of Technology. 13 בפברואר 2014. אורכב מ-המקור ב-24 בספטמבר 2020. נבדק ב-20 בספטמבר 2018. {{cite web}}:  (עזרה)
↑  "The Tato Show: After Hours – Episode 2". droidlife. 24 בינואר 2013. We will also have a very special guest, Mr. Marques Brownlee who runs the YouTube channel MKBHD {{cite web}}:  (עזרה)
↑  Marques Brownlee (2024-05-23), I Gave A Commencement Speech!, נבדק ב-2024-07-15 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרקס בראונלי".
דיאן וורן

| --- | --- |

 לידה:  7 בספטמבר 1956 (בת 68) ון נויס, ארצות הברית 
 שם לידה:  Diane Eve Warren 
 מוקד פעילות:  ארצות הברית 
 תקופת הפעילות:  מ-1983 
 מקום לימודים:  מכללת פירס לוס אנג'לס 
 סוגה:  מוזיקת פופ 
 שפה מועדפת:  אנגלית 
 כלי נגינה:  מקלדת אלקטרונית 
 פרסים והוקרה:  פרס קריסטל (2006)  פרס פולר למוזיקה (2020)  פרס אוסקר לשם כבוד (19 בנובמבר 2022)  כוכב בשדרת הכוכבים בהוליווד 
 www.realsongs.com
 פרופיל ב-IMDb
 
דיאן איב וורן (באנגלית: Diane Warren; נולדה ב-7 בספטמבר 1956) היא פזמונאית יהודייה-אמריקאית, מהמצליחות בתחומה.
קורות חייה

וורן נולדה בלוס אנג'לס, קליפורניה למשפחה יהודית. אביה היה סוכן ביטוח חובב מוזיקה, אשר האמין בכשרונה של בתו בכתיבת שירים ועודד אותה להתמיד בתחום. לעומתו, אמה של וורן התנגדה לכך שבתה תתמקד בעסקי המוזיקה והעדיפה כי תעסוק במקצוע רציני יותר. את הלהיט שלה, "Because You Loved Me", כתבה לזכרו של אביה. בגיל עשר קנה לה אביה גיטרה והיא החלה להתאמן בה ולפתח את כשרונה המוזיקלי. בנוסף, הפגיש אותה אביה עם מפיקים מוזיקליים, אולם אלו לא גילו בה עניין ודרכה להצלחה הייתה ארוכה וקשה.
הלהיט הראשון שלה הגיע בשנת 1983. היה זה "Solitaire" של הזמרת לורה ברניגן, שהגיע למקום השביעי במצעד בילבורד האמריקני. בשנת 1985 הקימה את חברת השירים "Realsongs", אשר היקנה לה חופש יצירתי רב. מאז ועד היום וורן היא כותבת שירים פורייה הכותבת במגוון רחב של סגנונות, אולם ידועה בעיקר בזכות הבלדות אותם כתבה בעיקר ל"דיוות" (סלין דיון, ויטני יוסטון, שר ואחרות).
זכתה בפרס גראמי בשנת 1996 על הלהיט "Because You Loved Me" (בביצוע סלין דיון) בקטגוריית שיר הנושא של סרט קולנוע.
שנתיים לאחר מכן וורן כתבה והלחינה את שיר הנושא של הסרט "ארמגדון", "I Don't Want To Miss A Thing" בביצוע אירוסמית'. השיר זכה להצלחה מסחררת ולימים הפך ללהיט המצליח ביותר של אירוסמית' וללהיט הראשון של הלהקה המגיע למקום הראשון למצעד בילבורד האמריקאי, 25 שנים לאחר הלהיט הראשון שלהם.
בשנת 2009 כתבה את מילות השיר שייצג את בריטניה באירוויזיון באותה שנה. השיר שנקרא "It's My Time", ואותו הלחין אנדרו לויד ובר, הגיע למקום החמישי בתחרות, והיה להישג הטוב ביותר בבריטניה באירוויזיון מזה שבע שנים.
בשנת 2011 זכתה בפרס גלובוס הזהב בקטגוריית שיר הנושא, על השיר "You Haven't Seen the Last of Me" הלקוח מהסרט "בורלסק" בכיכובה של הזמרת שר. אולם אף על פי כן לא קיבלה דיאן וורן מועמדות לאוסקר באותה שנה.
קיבלה מועמדות כפולה בקטגוריית שיר הנושא של סרט\תוכנית טלוויזיה בטקס גראמי 2012, על "Born to Be Somebody" מתוך הסרט "Justin Bieber:Never Say Never" (בביצוע ג'סטין ביבר) ו"You Haven't Seen the Last of Me" מתוך הסרט "בורלסק" (בביצוע של שר).
כעבור שנתיים קיבלה וורן את המועמדות העשירית שלה לפרס גראמי, על השיר "(Silver Lining (Crazy 'Bout You" מתוך הסרט "אופטימיות היא שם המשחק".
מלהיטיה > להיטי מקום ראשון במצעד בילבורד האמריקני

"Nothing's Gonna Stop Us Now" בביצוע Starship - אפריל 1987
"Look Away" בביצוע "שיקגו" - דצמבר 1988
"When I See You Smile" בביצוע Bad English - נובמבר-דצמבר 1989
"Blame It on the Rain" בביצוע מילי ונילי - דצמבר 1989
"Because You Loved Me" בביצוע סלין דיון - מרץ 1996
"Un-Break My Heart" בביצוע טוני ברקסטון - דצמבר 1996
"I Don't Want to Miss a Thing" בביצוע אירוסמית' - ספטמבר 1998
"Have You Ever" בביצוע ברנדי - ינואר 1999
מלהיטיה > להיטי מקום ראשון במצעד הסינגלים הבריטי

"Nothing's Gonna Stop Us Now" בביצוע Starship - אפריל 1987
"Don't Turn Around" בביצוע Aswad - מרץ 1988
"Can't Fight the Moonlight" בביצוע ליאן ריימס - נובמבר 2000
מלהיטיה > מועמדויות לפרס האוסקר

"Nothing's Gonna Stop Us Now" בביצוע Starship, מתוך הסרט "אהבה בחלון הראווה" (1987)
"Because You Loved Me" בביצוע סלין דיון, מתוך הסרט "צמודים אישית" (1996)
"How Do I Live" בביצוע טרישה אירווד, מתוך הסרט "קון אייר" (1997)
"I Don't Want To Miss A Thing" בביצוע אירוסמית', מתוך הסרט "ארמגדון" (1998)
"Music Of My Heart" בביצוע אן סינק וגלוריה אסטפן, מתוך הסרט "לנגן מהלב" (1999)
"There You'll Be" בביצוע פיית' היל, מתוך הסרט "פרל הארבור" (2001)
"Grateful" בביצוע ריטה אורה, מתוך הסרט "מעבר לאורות" (2014)
מלהיטיה > להיטים נוספים

"I Turn to You" בביצוע All-4-One ואחר כך כריסטינה אגילרה
"I Learned From The Best" בביצוע ויטני יוסטון - 1999
"Could I Have This Kiss Forever" בביצוע ויטני יוסטון ואנריקה איגלסיאס - 2000
"Can't Fight the Moonlight" בביצוע ליאן ריימס - 2000
"Only Love Can Hurt Like This" בביצוע פאלומה פיית' - 2014
"Why Did You Do That?" בביצוע ליידי גאגא - 2018
"Say Don't Go" בביצוע טיילור סוויפט - 2023
טריוויה

מכירות הסינגלים של שיריה מסתכמות בכמאה מיליון עותקים ברחבי העולם.
הסינגל "How Do I Live" בביצוע ליאן ריימס שהה במצעד בילבורד האמריקני יותר מכל סינגל אחר - 69 שבועות, עד ל"I'm Yours" של ג'ייסון מראז.
לצד אומנים ותיקים כרינגו סטאר, ברברה סטרייסנד ופט שופ בויז כתבה וורן שירים לאומני פופ כגון: הפוסיקט דולז, הילרי דאף, ג'סיקה סימפסון, RBD וריהאנה, וכמו כן כתבה שירים לשלוש זוכות בתוכנית הריאליטי "אמריקן איידול": קלי קלארקסון, פנטסיה ברינו וקארי אנדרווד.
דיסקוגרפיה > אלבומי אולפן

2021: Diane Warren: The Cave Sessions, Vol. 1
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס אוסקר | השיר המקורי הטוב ביותר | "The Fire Inside" מתוך "חריף אש" | מועמדות |  |
| 2024 | פרס המוזיקה במדיה של הוליווד | שיר מקורי – סרט עלילתי | "The Journey" – ‏H.E.R. ("גדוד 6888") | זכייה |  |
| 2025 | פרס סטלייט | השיר המקורי הטוב ביותר | "The Journey" – ‏H.E.R. ("גדוד 6888") | מועמדות |  |
הערות שוליים

↑  The 96th Academy Awards | 2024, www.oscars.org, ‏2024-01-23 (באנגלית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| זוכי פרס פולאר למוזיקה |
| --- | --- | --- |
| שנות ה-90 | פול מקרטני / המדינות הבלטיות (1992) • דיזי גילספי / ויטולד לוטוסלבסקי (1993) • קווינסי ג'ונס / ניקולאוס הרנונקור (1994) • אלטון ג'ון / מסטיסלב רוסטרופוביץ' (1995) • ג'וני מיטשל / פייר בולז (1996) • ברוס ספרינגסטין / אריק אריקסון (1997) • ריי צ'ארלס / ראווי שנקר (1998) • סטיבי וונדר / יאניס קסנאקיס (1999) |  |
| שנות האלפיים | בוב דילן / אייזק שטרן (2000) • ברט בכרך / רוברט מוג / קרלהיינץ שטוקהאוזן (2001) • מרים מקבה / סופיה גוביידולינה (2002) • קית' ג'ארט (2003) • בי. בי. קינג / ג'רג' ליגטי (2004) • ז'ילברטו ז'יל / דיטריך פישר-דיסקאו (2005) • לד זפלין / ואלרי גרגייב (2006) • סאני רולינס / סטיב רייך (2007) • פינק פלויד / רנה פלמינג (2008) • פיטר גבריאל / חוסה אנטוניו אבראו / אל סיסטמה (2009) |  |
| שנות ה-2010 | ביורק / אניו מוריקונה (2010) • רביעיית קרונוס / פטי סמית' (2011) • פול סיימון / יו-יו מה (2012) • יוסו נ'דור / קייג׳ה סאריאהו (2013) • צ'אק ברי / פיטר סלארס (2014) • אמילו האריס / אוולין גלני (2015) • מקס מרטין / צ'צ'יליה ברטולי (2016) • סטינג / ויין שורטר (2017) • מטאליקה / המכון הלאומי למוזיקה באפגניסטן (2018) • גראנדמאסטר פלאש / אן-סופי מוטר / מנגנים לשינוי (2019) |  |
| שנות ה-2020 | אנה נטרבקו / דיאן וורן (2020) • איגי פופ / אנסמבל אנטרקונטמפורן (2022) • כריס בלקוול / אנז'ליק קיג'ו / ארוו פרט (2023) • נייל רוג'רס / אסה-פקה סאלונן (2024) |  |
| --- | --- |
בקרת זהויות :  NLI: 987007432638705171  BIBSYS: 1086370  BnF: cb142379287 (data)  GND: 1193062640  ICCU: UBOV023881  ISNI: 0000 0000 7841 1898  LCCN: no95047997  LNB: 000049027  MusicBrainz: 68cff6ec-3751-4bd5-9254-f4a77fe7e08f  NKC: kv2008437627  NLA: 35814615  NTA: 141629606  Trove: 1099837  VIAF: 84509560   WorldCat (עם VIAF): 84509560
נחום זקן

| --- | --- |
אין תמונה חופשית
 לידה:  1940  (בן 85 בערך) עיראק
 תאריך עלייה:  1951
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 סגן מפקד גדוד 79  מפקד גדוד 52  מפקד גדוד 433  מפקד חטיבה 656  סגן מפקד גייסות השריון  סגן מפקד גיס 479
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 עיטורים
   עיטור העוז
 
נחום זקן (נולד ב-1940) הוא קצין צה"ל במילואים בדרגת תת-אלוף. עוטר בעיטור העוז על לחימתו ותפקודו כמפקד גדוד 433 במלחמת יום הכיפורים.
ביוגרפיה

זקן נולד בעיירה זאכו שבחבל הרי כורדיסטן העיראקית לאברהם ויהודית, ולו שמונה אחים. ב-1951 עלתה המשפחה לישראל והתגוררה במשך כחמש שנים במעברות, תחילה במעברת הקסטל ולאחר מכן במעברת מקור חיים בירושלים עד סוף 1955. אז עברה המשפחה לשיכון עמידר בו, חיו הוריו של זקן עד יומם האחרון.
אביו שהיה רב העדה בזאכו ובישראל, פרנס את המשפחה אחרי עלייתה בעבודות בניין ומע"ץ ואחר כך כמורה בבית ספר במעברת מקור חיים.
כנער עבד זקן במפעל פניציה לניפוח זכוכית, ומשעה חמש עד עשר בלילה למד בתיכון ערב בכיכר ציון עד לגיוסו.
בנובמבר 1958 התגייס לצה"ל ושירת בחיל השריון בגדוד 82 של חטיבה 7 כלוחם וכקצין. הוא שרת כאיש צוות בפלוגת הצנטוריונים הראשונה בצה"ל, שעליה פיקד רב-סרן שמואל גונן (גורודיש). בהמשך סיים קורס מפקדי טנקים וקורס קצינים, וחזר לגדוד 82 ומונה למפקד מחלקת טנקים. ב-1962 השתחרר מהשירות הסדיר, למד לתואר ראשון בכלכלה ומדע המדינה באוניברסיטה העברית בירושלים ועבד במשרד האוצר כבודק מכס, ובערב כמדריך בבית הנוער בירושלים.
ב-1966 נקרא על ידי האלוף  ישראל טל שהיה מפקד גייסות השריון, לחזור לשנה לצבא קבע.  הוא שב לשירות בדרגת סרן ונשלח להשתלמות בצבא הבריטי. בשובו הוא מונה לסגן מפקד פלוגת שריון בחטיבה 7 ולאחר מכן למפקד פלוגת טנקי צנטוריון בגדוד 82, עליה פיקד ב-1967 במהלך מלחמת ששת הימים בגזרה המצרית. לאחר המלחמה הועלה לדרגת רב-סרן, ולאחר מכן שירת כסגן מפקד גדוד 79 ובשנת 1972 שירת כמפקד גדוד 52 בדרגת סגן אלוף, לתקופה קצרה מאוד.
ב-1973 מונה זקן למדריך ראשי במתקן 500, ובמינוי חירום היה מפקד גדוד 433 של חטיבה 500
ביוגרפיה > מלחמת יום כיפור

עם פרוץ מלחמת יום הכיפורים גויס הגדוד ותחת פיקודו של זקן נלחם בחזית המצרית, במסגרת עוצבת הפלדה של האלוף אברהם אדן (ברן). הגדוד שהוקם אך כשנה לפני המלחמה, לחם כל ימי המלחמה, מקרבות הבלימה באסמאעיליה והקרבות על רכס "חמוטל" מול כוחות הארמייה  המצרית השנייה, קרב שריון בשריון באגם המר, חציית תעלת סואץ, וניהול קרבות תנועה עד לכביש סואץ-קהיר וכיתור הארמייה השלישית. גדוד 433 לחם ברצף כל ימי המלחמה עד יומה האחרון, בקרב בעיר סואץ.
למרות המכה האנושה שספג הגדוד במרכז העיר, כאשר מחצית מלוחמיו נפגעו וכל שדרת הפיקוד חוסלה, המשיך זקן לפרוץ ברחובה הראשי של סואץ עד לקצה המזרחי שלה, ובכך השלים את משימתו. במהלך הלחימה הארוכה והקשה ספג הגדוד 34 הרוגים, ו-138 נפגעים (מלבד נפגעי נפש).
על תפקודו במהלך המלחמה ובקרב בעיר סואץ לאורכו של כל יום ה-24 באוקטובר, עוטר נחום זקן בעיטור העוז על ידי הרמטכ"ל.
בהמשך שירותו הצבאי הועלה זקן לדרגת אלוף-משנה ופיקד על מרכז השריון 750, ולאחר מכן על חטיבות הטנקים 656 ו- 673. בשנת 1979 נשלח לבית ספר פיקוד ומטה של צבא היבשה (אנ') בארצות הברית. לאחר שובו מונה לסגן מפקד אוגדה, ולאחר מכן סגן מפקד גייסות השריון בדרגת תת-אלוף. במלחמת לבנון הראשונה שימש כסגן מפקד גייס. לאחר מכן מונה לרמ"ט פיקוד מרכז, תפקיד בו שימש עד לשחרורו מצה"ל.
לאחר השרות הצבאי

שימש כדירקטור בחברת הנדל"ן שיכון ופיתוח ובחברת עמידר. מתחילת 1994 שימש כמנהל כללי של חברת אפרידר עד שנת 2001, הרחיב את פעילותה. לאחר מכן עסק בייעוץ כלכלי וביזום וקידום פרויקטים. במקביל שימש בהתנדבות כחבר בוועדות שונות, כגון המועצה הציבורית שליד משרד החינוך לקידום נושאי תרבות ואומנות, הוועדה לביטחון ירושלים, יושב ראש עמותת מעוטרי צה"ל, סגן יושב ראש המועצה המקומית ויושב ראש ועדת התכנון ביישוב מגוריו. כמו כן הוא מעביר הרצאות מורשת לבתי ספר ויחידות צה"ל, ותיעד את הלחימה של גדוד 433 בספרו סואץ אינה סטלינגרד.
חיים אישיים

זקן נשוי ואב לארבעה.
לקריאה נוספת

נחום זקן, סואץ אינה סטלינגרד, סיפורו של גדוד 433 במלחמת יום הכיפורים, מערכות, 2021
הערות שוליים

↑  '"`UNIQ--nowiki-00000001-QINU`"' גל פרל פינקל,'"`UNIQ--nowiki-00000002-QINU`"'‏מלחמת יום הכיפורים הייתה מלחמת עולם בזעיר אנפין, בעיתון מקור ראשון, 23 בספטמבר 2020.
↑  שיח סופרי מלחמת יום הכיפורים - תת אלוף נחום זקן על ספרו "סואץ אינה סטלינגרד"
| --- | --- |
בקרת זהויות :  NLI: 987010650597905171
כנף בעלת גאומטריה משתנה

מטוס F-111 מדגים את יכולת משיכה משתנה של כנפיו.
כנף בעלת גאומטריה משתנה (באנגלית: Variable Geometry Wing) היא סוג של כנף מטוס המתוכננת לשנות את התכונות הגאומטריות דוגמת מוטת כנף, זווית המשיכה, זווית הטיה וכדומה בשביל לשפר את תכונות הכנף בתנאי טיסה שונים ללא התפשרות בעיצובה האווירודינמי. סוגי כנף גאומטריה משתנה הם כנף בעלת משיכה משתנה, כנף מתלכסנת, כנף הכוונה משתנה, כנף טלסקופית, כנף נפרשת, כנף מתקפלת וכנף התמרת צורה.
כנף גאומטריה משתנה הנפוץ ביותר והיחיד הנמצא בשימוש סדרתי נכון להיום היא כנף משיכה משתנה המתאפיינת בסיבוב הכנף ועל ידי כך שינוי זווית המשיכה של הכנף. פתרון זה הוא כה נפוץ עד כי לעיתים משתמשים במושג כנף גאומטריה משתנה כמושג נרדף לכנף משיכה משתנה.
היסטוריה > המקור

הרעיון של כנף גאומטריה משתנה עלה לימים המוקדמים ביותר של התעופה בהם התבטאה הגישה של תכנון כלי טיס המדמים ציפורים כגון האורניטופטר – כלי טיס בעל כנפיים מנפנפות וקונספטים נוספים של כנפיים גמישות וכדומה. כנפיים בעלי משיכה משתנה תוכננו במקור כאמצעי קיזוז אורכי. כמו כן משיכת כנף אסימטרית נראתה כאמצעי ניהוג בגלגול.
היסטוריה > פתרונות מוקדמים

בעשורים הראשונים לאחר הטיסה הראשונה של האחים רייט כנפיים של כלי טיס עוצבו לתנאי טיסה מצומצמים מאוד. המטוס תוכנן להמריא, לטפס, לשייט, להנמיך ולנחות בטווח מהירויות כמעט זהה ובטווח גבהים מצומצם, זאת תודות ליכולות המוגבלות של המנועים באותה תקופה. בשל כך הכנפיים שעוצבו למטוסים אלה עוצבו להתאים למהירות ההמראה בלבד ולכן כללו רק את המאזנות כאמצעי ניהוג. עם התקדמות הטכנולוגיה שבמהלכה השתפרו ביצועי המנועים ואפשרו לכלי הטיס לטוס גבוה ומהר יותר, הכנפיים התחילו להיות הגורם המגביל בביצועי כלי הטיס.
בשנות ה-20 המאוחרות התחילו לעצב כנפיים שיכלו להקנות סייג רום ומהירות גבוהים יותר, אך אלה התקשו לספק ביצועים מספקים במהירויות נמוכות ובטיפוס. על כן החלו להתנסות באמצעים שונים בשביל לשפר את ביצועי הכנף בתנאים אלה, פתרונות אלה ברובם שינו באמצעים שונים את הגאומטריה של הכנף בצורה כל שהיא. הפתרון שנוסה והפך לסטנדרטי מאז היה הוספת משטחי עזר בשפת הזרימה של הכנף שיורדים לתוך זרימת האוויר, משנים את קמרון הכנף ומקנים לה ביצועי עילוי טובים יותר במהירות נמוכה. סוג מדפים נוסף שנוסה היה מדפי שפת התקפה שמקלים על זרימת האוויר להיצמד לכנף בזויות התקפה גבוהה ועל ידי כך מקנים לכנף מעטפת ביצועים רחבה יותר. אף על פי שפתרונות אלו הפכו לסטנדרטיים, בהמשך היו עוד מספר קונספטים לעיצובי כנף ששינו את ביצועי הכנף בצורה משמעותית.